FINNOMENA Market Alert: ตลาดหุ้นฮ่องกงปรับตัวขึ้น 4.7% จากแรงซื้อคืนตาม Technical Rebound - FINNOMENA
ตลาดหุ้นฮ่องกง ดัชนี Hang Seng ปรับตัวขึ้นแรง 4.67% จากแรงซื้อคืนตาม Technical Rebound โดยเมื่อสัปดาห์ก่อนปรับตัวลงไปแตะระดับต่ำที่สุดตั้งแต่ปี 2009
1 พ.ย. 2565

วันนี้ (1 พ.ย.) ตลาดหุ้นฮ่องกง ดัชนี Hang Seng ปรับตัวขึ้นแรง 4.67% จากแรงซื้อคืนตาม Technical Rebound โดยเมื่อสัปดาห์ก่อนปรับตัวลงไปแตะระดับต่ำที่สุดตั้งแต่ปี 2009 นำโดยการปรับตัวขึ้นของหุ้นกลุ่มเทคโนโลยีจีน นำโดย Tencent ปรับตัวขึ้น 8.37% Meituan ปรับตัวขึ้น 10.50% Alibaba ปรับตัวขึ้น 6.83% และ AIA Group ปรับตัวขึ้น 6.56% โดยเมื่อเช้าวันนี้มีประกาศตัวเลขเศรษฐกิจจีนอย่างตัวเลข Caixin Manufacturing PMI ในเช้านี้ ออกมาที่ระดับ 49.2 มากกว่าคาดที่ระดับ 49.0 และมากกว่าตัวเลขในเดือนที่ผ่านมาที่ระดับ 48.1 ซึ่งแสดงให้เห็นว่าแนวโน้มอุตสาหกรรมการผลิตจีนออกมาหดตัวลดลงเล็กน้อยจากครั้งก่อนหน้า
FINNOMENA Investment Team มองว่าความผันผวนและการปรับตัวขึ้นในระยะสั้นเกิดจาก Technical Rebound ที่มีแรงขายมากเกินไปในช่วงอาทิตย์ที่ผ่านมาจากความกังวลหลังการประชุมสมัชชาพรรคคอมมิวนิสต์จีน ที่ไม่ได้มีการเปลี่ยนแปลงเชิงนโยบายที่เป็นบวกกับตลาดและการแพร่ระบาดของ Covid ที่ทำให้ต้องกลับมาล็อกดาวน์ในเมืองหลัก ๆ อีกครั้ง
ส่วนในด้าน Valuation ของหุ้นจีนหลาย ๆ ตัวอยู่ในระดับที่ถูก โดยเฉพาะในดัชนี Hang Seng Index ที่อยู่ในระดับ Deep Discount ซึ่งแม้ในระยะสั้นอาจไม่ใช่สัญญาณซื้อที่ดี แต่จากสถิติในอดีตมักเป็นจุดสะสมที่ให้ผลตอบแทนที่ดีในระยะยาว จึงแนะนำทยอยสะสม Hang Seng Index สำหรับการลงทุนระยะยาว แต่ยังคงมุมมองคงสัดส่วนหุ้นจีนในดัชนีอื่นๆ (A-shares, All China, HSCEI)
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: